VS002635
Datum: 2007-05-26T02:00:00.000+02:00
datum_sodbe_i_stopnje: 2013-04-25T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - izguba okončin in drugih organov in njihove posledice - poškodbe kože in njihove posledice
fischer: zelo hudi primeri
odskodnina: 146.000 EUR
opombe: II Ips 225/2014 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Po poklicu priučen pek.

## Škodni dogodek

Prometna nesreča - sopotnik.

## Poškodba

Politravma (poškodba več organov z ogroženostjo življenja) s hemoragičnim (izkrvavitvenim) šokom, zlom čelnice, zlom prvega rebra z udarnino pljuč in izlivom v prsno votlino, udarnina jeter s hematomom v jetrih, krvavitev v prostor za trebušno votlino, subamputacija desne podlakti z odprtim zlomom nadlahtnice, tromboza desne pazdušne arterije in posledično brezkrvnost celotnega desnega zgornjega uda; zaradi poškodb desne roke - visoka amputacija desne roke tik pod pazduho (ostal je 10 cm krn), zlom obeh krakov leve in desne sramnice, rana na glavi, lezija medenično-križničnega sklepa, globoke odrgnine, posttravmatska poškodbena prizadetost jeter (pol leta). Zaključek zdravljenja in rehabilitacije - 16.4.2009.

## Telesne bolečine

50.000 EUR Hude stalne telesne bolečine - 7 tednov, srednje hude stalne telesne bolečine - 2 meseca, fantomska bolečina zaradi izgube roke - 1 leto, lahke stalne telesne bolečine - med rehabilitacijo; hujših bolečin v bodoče ni pričakovati, razen ob spremembah vremena in večjih fizičnih obremenitvah. Občasni glavoboli, ki bodo izzveneli. Bolečine v krnu bo imel le ob poskusih nošenja proteze.

#### Hospitalizacija

10 dni v komi, 22 dni v intenzivni terapiji, urgentne operacije na dan poškodbe, 3 operacije na amputacijskem krnu.

#### Ambulantno zdravljenje

Številni ambulantni pregledi.

#### Rehabilitacija

Rehabilitacija v zdravilišču - 3 tedne, 2x po 10 dni rehabilitacija v URI Soča.

#### Nevšečnosti med zdravljenjem

Nameščena cev za drenažo v prsni votlini, urinski kateter, popolna odvisnost od osebja, zunanji fiksater na medenici, številna zdravila, infuzija, transfuzija, priključenost na umetna pljuča, učenje hoje s hoduljo.

## Strah

5.000 EUR Primarni strah - ga ni trpel, zelo hud sekundarni strah - 52 dni, srednje hud sekundarni strah - 19 mesecev, manj intenziven sekundarni strah - 5 mesecev.

## Zmanjšanje življenjske aktivnosti

80.000 EUR Hude anatomske in funkcionalne posledice. Škodni dogodek je drastično spremenil njegovo življenje. Zaradi poškodbe medenice je nesposoben teči, omejitve ima pri daljši hoji oz. stoji. Izguba roke ga ovira (zavezovanje, zapenjanje, pisanje, hranjenje, oblačenje). Ne more voziti motorja in kolesa kot prej. Opustil je rekreativno smučanje. Ima plitko spanje. Nezmožen je za opravljanje poklica in za številna običajna vsakdanja dela, povečane so njegove potrebe. V prav vsako opravilo mora vlagati povečane telesne napore, možnosti za razvoj pa so na skoraj vseh področjih temeljito zmanjšane.

## Skaženost

11.000 EUR Izguba roke, s tem da proteze ne more nositi; v poletnih mesecih so vidne brazgotine na prsnem košu desno, na trebuhu, na obeh kolenih, po odvzemu kožnega transplanta pa je vidna za dlan velika sprememba v barvi kože na stegnu.

**Zveza:**

OZ člen 179